Diari Oficial de la Generalitat Valenciana


Sumari del DOGV 4428, del 29-01-2003 (2003/653)

Actuacions de juí verbal número 726/2001. Cèdula de notificació.
----------------------------------------------------------------

### Dades del document

Número de DOGV
:   4428

Data del DOGV
:   29-01-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/653


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de juí verbal número 726/2001. Cèdula de notificació. [2003/Q653]
  
En atenció al desconeixement de l'actual domicili o residència del demandat, Mariano Canut Ballesta, mitjançant la provisió d'esta data, de conformitat amb el que es disposa en els articles 156.3 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat, i en el Diari Oficial de la Generalitat Valenciana, per a portar a efecte la diligència de notificació de la sentència dictada en les presents actuacions al demandat esmentat, la part que correspon i la decisió de la qual són, literalment, com es diu tot seguit:
  
«Sentència
  
València, 10 de juliol de 2002
  
María Amparo Ivars Marín, jutgessa substituta dels jutjats de València i en funcions al Jutjat de Primera Instància número 4, després d'haver vist i examinat les actuacions de juí verbal ressenyades més amunt dicte la present resolució:
  
Han sigut parts en el procediment les següents:
  
1. Demandant: Timotea López Alverola, representada pel procurador Carlos E. Solsona Espriu, i dirigida pel lletrat Matías Lorente.
  
2. Demandat: Mariano Canut Ballesta.
  
I ha sigut objecte del juí la resolució del contracte d'arrendament d'habitatge per falta de pagament de rendes de l'arrendament i quantitats assimilades.
  
Decisió
  
Que amb l'estimació de la demanda interposada per la representació processal de Timotea López Alverola contra Mariano Canut Ballesta, declare resolt el contracte d'arrendament subscrit l'1 d'octubre de 1997, que fa referència a l'habitatge situat al carrer de la Nau, 18, 5a, de València, i condemne el demandat a estar i passar per esta declaració i a deixar lliure i a total disposició de la demandant l'habitatge arrendat, amb l'advertència de llançament si no ho fa, i el condemne igualment al pagament de les costes processals.
  
En compliment del que es disposa en l'article 248.4 de la Llei Orgànica del Poder Judicial es fa saber a les parts que la present resolució no és ferma, perquè és susceptible de ser recorreguda en apel·lació. Este recurs, del qual tindrà coneixement l'Audiència Provincial, s'haurà de preparar davant d'este jutjat dins del termini dels cinc dies següents al de la notificació de la present resolució. L'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil.
  
I pel fet de no portar aparellada la present resolució el llançament, el recurs tan sols s'admetrà si el demandat manifesta, en l'escrit de preparació, tindre pagades les rendes vençudes i les altres quantitats que d'acord amb el contracte haja de tindre pagades en la data en què es presente l'escrit, al qual haurà d'adjuntar els justificants que acrediten el pagament o aval bancari que ho garantisca (art. 449, apartats 1 i 5, de la llei ans esmentada).
  
Que el secretari expedisca un testimoni de la present resolució, el qual s'unirà a les actuacions en les quals es va dictar, i porte l'original al llibre de sentències, d'acord amb l'establit en els articles 265 de la Llei Orgànica del Poder Judicial i 213 de la Llei d'Enjudiciament Civil.
  
Esta és la meua sentència, jutjant en primera instància, que pronuncie, mane i firme».